Vendsyssel FF forlænger aftalen med offensivspilleren Michael Nielsen.

Michael Nielsen og Vendsyssel er blevet enige om en ny etårig aftale. 28-årige Michael Nielsen havde ellers udløb med Vendsyssel denne sommer. - Michael Nielsen kom til klubben i 2010 fra Storvorde, og har siden været en markant profil i klubben. Michael Nielsen kan spille flere af de offensive positioner, og er en spændende profil i ligaen. Michael har været en stor prioritet at få på plads. - Vi har ligeledes forlænget aftalen med Jeppe Sloth, som er et produkt af talentudviklingen i Vendsyssel. Jeppe har fået sin fodboldopdragelse i Lundergaard og Hjørring idrætsforening. Desuden forventer Vendsyssel FF, at kunne præsentere flere spændende forstærkninger i de kommende uger.